**«CENTRALNO GRIJANJE» d.d.** Tuzla,

Ul: Krečanska 1, 75 000 Tuzla, BiH

Tel/fax broj: +387 35 321 600; +387 35 281 391

[**www.grijanjetuzla.ba**](http://www.grijanjetuzla.ba)

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Odluke o potrebi prijema radnika u radni odnos br. 09-01313-2023 od 13.02.2023. godine, Direktor „Centralno grijanje“ d.d. Tuzla, r a s p i s u j e :

**JAVNI OGLAS**

**za prijem radnika u radni odnos**

**I**

**“Centralno grijanje“ d.d. Tuzla raspisuje javni oglas za prijem radnika u radni odnos, i to:**

1. **Inženjer za mašinski razvoj** - na neodređeno vrijeme, uz probni rad od 6 mjeseci …………………………....……………………………………………..……...*jedan izvršilac*,
2. **Inženjer za mašinski razvoj (pripravnik)** - za obavljanje pripravničkog staža u trajanju od 12 mjeseci............................................................................................................*jedan izvršilac*,
3. **Inženjer za automatsko očitanje, mjerenje i prijenos podataka -** na neodređeno vrijeme, uz probni rad od 6 mjeseci..................................................................……........ *jedan izvršilac,*
4. **Voditelj građenja** - na neodređeno vrijeme, uz probni rad od 6 mjeseci ...........................................................................................……...................…...*jedan izvršilac,*
5. **Administrator za automatski prijenos podataka** **sa SDG** - na neodređeno vrijeme, uz probni rad od 6 mjeseci ...................................................................................... *jedan izvršilac,*
6. **Kontrolor-mjerač**- na neodređeno vrijeme, uz probni rad od 3 mjeseca ……………………………………………....…………………………..……...*jedan izvršilac,*
7. **Tehničar za distribuciju i održavanje -** na neodređeno vrijeme, uz probni rad od 3 mjeseca ...................................................................................…......................….....…...*jedan izvršilac,*
8. **Zavarivač IV (pripravnik)** - za obavljanje pripravničkog staža u trajanju od 6 mjeseci.................................................................................................................*jedan izvršilac.*

**II**

**Opis poslova za radno mjesto** **„Inženjer za mašinski razvoj“ (pozicije 1. i 2. iz tačke I ovog oglasa):**

* Učestvovanje u analizi, planiranju, projektovanju i razvoju elemenata mreže daljinskog sistema grijanja iz dijela mašinske oblasti,
* Učestvovanje u analizi, planiranju i razvoju toplifikacije grada,
* Praćenje dinamike izvođenja radova po fazama u skladu sa zaključenim ugovorima,
* Pripremanje dokumentacije potrebne za izdavanje Načelne-Energetske saglasnosti i saglasnosti na projektnu dokumentaciju (instalacije centralnog grijanja, toplinske podstanice, vrelovode i toplovode),
* Obavljanje i drugih poslova iz oblasti djelatnosti.

**Opis poslova za radno mjesto „Inženjer za automatsko očitanje, mjerenje i prijenos podataka“ (pozicija 3. iz tačke I ovog oglasa):**

* Učestvovanje u izradi trogodišnjih i godišnjih planova i izradi specifikacija i dokumenata za nabavku opreme za potrebe investicija i održavanja u vezi sa opisom poslova,
* Učestvovanje u procesu izdavanja radnih naloga i trebovanja u vezi sa opremom za mjernje utroška toplotne energije,
* U koordinaciji sa rukovodiocem donošenje odluka o unaprijeđenju očitanja mjerila utroška toplotne energije,
* Učestvovanje u odabiru načina komunikacije za očitanje mjerila utroška toplotne energije,
* Izrada dokumentacije vezane za prelazak na obračun toplotne energije po potrošnji,
* Izrada idejnih rješenja za impementaciju obnovljivih izvora energije,
* Istraživanje tržišta i primjenjivanje noviteta na sistem daljinskog grijanja po pitanju vrste i načina očitanja mjerila utroška toplotne energije,
* Davanje prijedloga za povezivanje mjerila utroška toplotne energije, za poboljšanje prenosa podataka i daljinskog očitanja mjerila toplotne energije,
* Analiza podataka o potrošnji toplotne energije korisnika koji su na obračunu po MWh,
* Obavljanje i drugih poslova po nalogu nadređenog.

**Opis poslova za radno mjesto „Voditelj građenja“ (pozicija 4. iz tačke I ovog oglasa):**

* Planiranje i pregled sezonskih građevinskih radova, kao i građevinskih radova u toku sezone grijanja,
* Učestvovanje u praćenju svih građevinskih radova na nivou društva, a u sklopu djelatnosti kojom se društvo bavi,
* Kontrola potrebne dokumentacije za poslove građenja,
* Praćenje i realizacija radnih naloga od početka izvođenja radova, te vršenje internog obračuna izvršenih građevinskih radova,
* Sudjelovanje u izradi radnih naloga,
* Sudjelovanje u predaji radova za druge etape građenja,
* Učestvovanje u realizaciji programa i plana remonta SDG-a,
* Kontrola izvođenja radova u skladu sa tehničkom dokumentacijom, normativima i standardima,
* Pripremanje programa i radnih zadataka za radnike odjela, ukazivanje na nedostatke u radu i pružanje stručne pomoći,
* Evidentiranje izvršenih radova i dostavljanje izvještaja nadređenom,
* Svakodnevno vođenje građevinskog dnevnika,
* Učestvovanje u izradi tenderske dokumentacije za javne nabavke,
* Vršenje i drugih aktivnosti u skladu s odlukama nadređenog.

**Opis poslova za radno mjesto „Administrator za automatski prijenos podataka sa SDG“ (pozicija 5. iz tačke I ovog oglasa):**

* Prenos procesnih mjerenja sa digitalnih mjerila na vrelovodu, toplovodu,
* Korištenje svih programa za očitanje mjerila topline i djelitelja troškova topline daljinskim putem i transfer podataka sa mjerila na uređaje za očitanje,
* Pripremanje dokumentacije kontrolorima za očitanje mjerila toplotne energije i koordinacija pri izvršavanju očitanja sa kontrolorima,
* Pregled svih podataka po završetku očitanja i automatski unos pripremljenih podataka za očitanje i prenos očitanih podataka pomoću različitih programskih aplikacija uz praćenje procedura vezanih za unos, očitanje i prenos podataka u program za dalju upotrebu u procesu fakturisanja,
* Rješavanje svih problema tokom očitanja mjerila topline i ostalih digitalnih mjerila na sistemu u skadu sa procedurama i aktima preduzeća,
* Unos i obrada podataka očitanja potrošnje toplotne energije za sve toplinske podstanice na sistemu daljinskog grijanja na bazi sezone za analizu potrošnje,
* Arhiviranje dokumentacije vezane za očitanje mjerila i verifikaciju mjerila toplotne energije,
* Koordiniranje mjesečnih očitanja mjerila toplotne energije, analiziranje potrošnje i pisanje mjesečnih izvještaja,
* Obavlja i druge poslove iz oblasti djelatnosti.

**Opis poslova za radno mjesto „Kontrolor-mjerač“ (pozicija 6. iz tačke I ovog oglasa):**

* Vršenje procesnih mjerenja na vrelovodu, toplovodu i toplinskim podstanicama,
* Kontrola mjerenja temperatura zraka u stambenim i poslovnim prostorijama u cilju kontrole kvaliteta zagrijavanja po zahtjevu korisnika ili pri analizama sistema po potrebi rad u smjenama,
* Vršenje mjerenja kvadratura grijnih površina i uporedba sa stanjem iz projektne dokumentacije po nalogu rukovodioca sektora ili po zahtjevu korisnika,
* Očitanje i vođenje evidencije mjerila toplotne energije,
* Provjera ispravnosti ugradnje mjerila toplotne energije i postavljanje distributerskih plombi nakon potvrde ispravnosti,
* poslovi mjerenja na objektima priključenim na daljinski sistem grijanja,
* Pripremanje listi utrošene toplotne energije potrošača na mjesečnoj bazi za službu fakturisanja uz kontrolu rukovodioca,
* Poslovi kontrole na objektima sistema grijanja,
* Kontrola ispravnosti podataka na terenu,
* Po potrebi, obavljanje poslova u smjenama,
* Obavljanje i drugih poslova iz oblasti djelatnosti.

**Opis poslova za radno mjesto „Tehničar za distribuciju i održavanje“ (pozicija 7. iz tačke I ovog oglasa):**

* Poslovi kontrole kvaliteta isporuke toplotne energije krajnjim korisnicima,
* Praćenje distribucije toplotne energije, evidentiranje zastoja na postrojenjima, analiza uzraka zastoja i sudjelovanje u otklanjanju istih,
* Učestvovanje u izradi tehničkih rješenja kod rekonstrukcije i remonta,
* Pokretanje akcije za nabavku rezervnih dijelova za sredstva rada, kontrolisanje stanja istih i predlaganje minimalnih zaliha, te kontrola ispravnosti sredstava rada,
* Zamjenjuje Poslovođu distribucije i održavanja u njegovom odsustvu,
* Praćenje rada dispečerske i dežurne službe, te evidentiranje, otvaranje i distribuiranje radnih naloga, vođenje računa o njihovim realizacijama, arhiviranjima,
* Učestvovanje u realizaciji programa i plana remonta postrojenja,
* Obavljanje poslova tehničke pripreme za realizaciju poslova Distributivnog sektora za vrijeme remontnih i planskih održavanja,
* Praćenje potreba i predlaganje nabavke opreme i alata za Distributivni sektor,
* Učestvovanje u izradi trogodišnjih i godišnjih planova i izradi specifikacija i dokumenata za nabavku opreme za potrebe planske remontne radove i hitne intervencije,
* Obavljanje i drugih poslova po nalogu nadređenog.

**Opis poslova za radno mjesto** **„Zavarivač IV (pripravnik)“ (pozicija 8. iz tačke I ovog oglasa):**

* Pripremanje elemenata za zavarivanje,
* Vršenje manje složenih elektro- lučnih zavarivanja, kao i gasnih zavarivanja,
* Obavljanje manje složenih poslova tekućeg i investicionog održavanja na instalacijama distribucije toplinske energije iz domena mašinskog održavanja,
* Rad u smjenama,
* Rad na montaži, puštanju u pogon i održavanju toplinskih uređaja, cjevovoda i podstanica,
* Po nalogu vršenje obilaska podstanica i kontrola parametara,
* Staranje o ispravnosti cirkulacionih pumpi i ostale armature,
* Po nalogu vršenje kontrole napunjenosti objekata, te dopunjavanje i ozračavanje istih,
* Ugrađivanje nove opreme radi modernizacije ili novog izvođenja instalacija centralnog grijanja,
* Van sezone grijanja rad na poslovima remonta instalacija distribucije toplotne energije mašinske opreme,
* Ispunjavanje radnih naloga,
* Po potrebi zaduživanje dežurnog vozila,
* Obavljanje i drugih poslova po nalogu nadređenog.

**III**

Svi kandidati koji se prijavljuju na javni oglas potrebno je da ispunjavaju opće i posebne uslove, i to:

**OPĆI USLOVI ( za sve pozicije )**:

* da su državljani Bosne i Hercegovine;
* da su stariji od 18 (osamnaest) godina;
* da posjeduju opću zdravstvenu sposobnost za obavljanje poslova radnog mjesta na koje se prijavljuju.

**POSEBNI USLOVI:**

**Za radno mjesto** **„Inženjer za mašinski razvoj“ (pozicija 1. iz tačke I ovog oglasa):**

* Diploma Mašinskog fakulteta, VSS (VII stepen/ I,II ili III ciklus studija uz stečenih 240 ECTS bodova),
* Najmanje jedna godina radnog iskustva u struci.

**Za radno mjesto „Inženjer za mašinski razvoj (pripravnik)“ (pozicija 2. iz tačke I ovog oglasa):**

* Diploma Mašinskog fakulteta, VSS (VII stepen/ I,II ili III ciklus studija uz stečenih 240 ECTS bodova),
* bez radnog iskustva u struci nakon sticanja diplome koja se traži za konkretno radno mjesto.

**Za radno mjesto „Inženjer za automatsko očitanje, mjerenje i prijenos podataka“ (pozicija 3. iz tačke I ovog oglasa):**

* Diploma Elektrotehničkog ili Mašinskog fakulteta, VSS (VII stepen/ I,II ili III ciklus studija uz stečenih 240 ECTS bodova),
* Najmanje jedna godina radnog iskustva u struci,
* Položen vozački ispit B kategorije.

**Za radno mjesto „Voditelj građenja“ (pozicija 4. iz tačke I ovog oglasa):**

* Diploma Građevinskog fakulteta, VSS (VII stepen/ I,II ili III ciklus studija uz stečenih 240 ECTS bodova),
* Položen stručni ispit iz građevinarstva- odsjek organizacija građenja i nadzor,
* Najmanje dvije godine radnog iskustva u struci,
* Položen vozački ispit B kategorije.

**Za radno mjesto „Administrator za automatski prijenos podataka sa SDG” (pozicija 5. iz tačke I ovog oglasa):**

* Diploma tehničkog ili društvenog smjera, VSS (VII stepen/ I,II ili III ciklus studija uz stečenih 240 ECTS bodova),
* Najmanje jedna godina radnog iskustva u struci,
* Položen vozački ispit B kategorije.

**Za radno mjesto „Kontrolor-mjerač” (pozicija 6. iz tačke I ovog oglasa):**

* Diploma tehničkog smjera, SSS (III/IV stepen),
* Najmanje šest mjeseci radnog iskustva u struci,
* Položen vozački ispit B kategorije.

**Za radno mjesto „Tehničar za distribuciju i održavanje” (pozicija 7. iz tačke I ovog oglasa):**

* Diploma mašinske ili elektrotehničke škole, SSS (IV stepen),
* Jedna godina radnog iskustva u struci,
* Položen vozački ispit B kategorije.

**Za radno mjesto „Zavarivač IV (pripravnik)“ (pozicija 8. iz tačke I ovog oglasa):**

* Diploma mašinske škole, smjer zavarivač ili instalater centralnog grijanja, KV (III stepen),
* bez radnog iskustva u struci nakon sticanja diplome koja se traži za konkretno radno mjesto,
* Položen vozački ispit B kategorije.

**IV**

Kandidati su dužni dostaviti uredno popunjen **PRIJAVNI OBRAZAC**, koji mogu preuzeti na web stranici društva ([www.grijanjetuzla.ba](http://www.grijanjetuzla.ba)).

Prijavni obrazac mora biti potpisan, čitko popunjen i moraju biti popunjena sva naznačena polja.

**Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova**:

* **uvjerenje o državljanstvu BiH (sve pozicije),**
* **izvod iz matične knjige rođenih (sve pozicije),**
* **diplomu o završenom školovanju potrebnu za radno mjesto na koje se prijavljuje (sve pozicije),**
* **vozačka dozvola B kategorije (za radna mjesta „Inženjer za automatsko očitanje, mjerenje i prijenos podataka“, „Voditelj građenja”, „Administrator za automatski prijenos podataka sa SDG”, „Kontrolor-mjerač“, „Tehničar za distribuciju i održavanje“ i „Zavarivač IV-pripravnik“ ),**
* **uvjerenje ili potvrda o radnom iskustvu u struci ( za radna mjesta: „Inženjer za mašinski razvoj“, „Inženjer za automatsko očitanje, mjerenje i prijenos podataka“, „Voditelj građenja”, „Administrator za automatski prijenos podataka sa SDG”, „Kontrolor-mjerač“ i „Tehničar za distribuciju i održavanje“)**

(Kao dokaz o radnom iskustvuu struci prihvatiće se isključivo jedan od sljedećih dokumenata:

* potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno sa opisom poslova na kojima je kandidat radio i preciziranim periodom angažovanja kandidata na tim poslovima,
* potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu ili
* potvrda/uvjerenje nadležne porezne uprave u kojem će šifre zanimanja biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.),
* **Uvjerenje o položenom stručnom ispitu iz građevinarstva, odsjek organizacija građenja i nadzor (samo za radno mjesto „Voditelj građenja“)**
* **potvrda/ uvjerenje Zavoda za zapošljavanje o dužini trajanja nezaposlenosti nakon sticanja diplome koja se traži za konkretno radno mjesto (samo za radna mjesta: „Inženjer za mašinski razvoj-pripravnik“ i „Zavarivač IV-pripravnik“);**

**Svi traženi dokumenti se dostavljaju u originalu ili ovjerenoj kopiji.**

Izabrani kandidati će biti u obavezi da, najkasnije u roku od 8 dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za koje su izabrani.

Kandidati koji uz prijavu dostave dokaz (potvrdu/uvjerenje) izdat od nadležnih organa da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju tako što će prilikom izbora imati prednost u odnosu na kandidata koji, po prethodno obavljenom bodovanju, ima isti broj bodova.

**V**

Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obaviti provjeru znanja radnih i stručnih sposobnosti i vještina, i to:

- sa kandidatima za radno mjesto “Zavarivač IV (pripravnik)” provest će se usmeni ispit;

- sa kandidatima za radna mjesta: “ Inženjer za mašinski razvoj ”,“Inženjer za mašinski razvoj (pripravnik)“, „Inženjer za automatsko očitanje, mjerenje i prijenos podataka“, „Voditelj građenja“, „Kontrolor-mjerač“, „Tehničar za distribuciju i održavanje“ i „Administrator za automatski prijenos podataka sa SDG“provest će se pismeni i usmeni ispit. (samo kandidati koji budu imali najmanje 70% tačnih odgovora na pismenom ispitu, stiču pravo da pristupe usmenom ispitu i biće pozvani na polaganje usmenog ispita).

O vremenu i mjestu održavanja ispita kandidati će biti naknadno obavješteni.

**VI**

Javni oglas se objavljuje u dnevnom listu „Oslobođenje“ i na web stranici Društva: [www.grijanjetuzla.ba](http://www.grijanjetuzla.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana, počev od narednog dana od dana njegove posljednje objave.

„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Prijavu sa dokazima o ispunjavanju uslova iz oglasa potrebno je dostaviti na adresu:

**„CENTRALNO GRIJANJE“ d.d. Tuzla, ul. Krečanska br. 1.**

**75000 Tuzla,  BiH**

**KOMISIJA ZA PROVOĐENJE PROCEDURE PRIJEMA U RADNI ODNOS**

**„Prijava na javni oglas za prijem u radni odnos na radno mjesto**

**„ navesti naziv radnog mjesta na koje kandidat aplicira“,**

**sa naznakom**

**„NE OTVARATI“**

Prijave sa svim traženim dokumentima dostavljaju se lično ili preporučeno poštom.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.